cid:image004.png@01D76CE6.BC58C0D0*ภาพข่าวประชาสัมพันธ์*

**SCG ประสบความสำเร็จผลักดันมาตรฐานอาคารเขียวให้สินธร วิลเลจ**

**เป็นหนึ่งในโครงการ LEED CAMPUS ประเภท Mixed-Use ที่ใหญ่ที่สุดในภูมิภาคเอเชียตะวันออกเฉียงใต้**

สยามสินธรกรุงเทพฯ– คุณวชิระชัย คูนำวัฒนา Head of Service Solution Business เอสซีจี เป็นตัวแทนส่งมอบ LEED CERTIFICATION AWARD ให้กับคุณปราโมทย์ เตชะสุพัฒน์กุล กรรมการบริหาร บริษัท สยามสินธร จำกัด รวมทั้งหมด 7 อาคารประกอบด้วย \* สินธร ต้นสน \* สินธร ลุมพินี \* เดอะ เรสซิเดนซ์ แอท สินธร เคมปินสกี้ โฮเทล แบงค็อก \* บ้านสินธร \* โรงแรมสินธร เคมปินสกี้ กรุงเทพฯ \* โรงแรมคิมป์ตัน มาลัย กรุงเทพฯ \* และ \* โรงแรมสินธร มิดทาวน์ กรุงเทพฯ \* ช่วยลดการปลดปล่อยก๊าซเรือนกระจก (GHG) ได้มากถึงห้าพันตันต่อปี เทียบเท่าการปลูกต้นไม้กว่า 215,000 ต้น หรือเทียบโดยพื้นที่เสมือนส่งมอบสวนลุมพินีกลับคืนสู่สังคมได้ถึง 7.5 เท่า นอกจากนี้โครงการยังมีการทดสอบคุณภาพอากาศของห้องพัก รวมถึงการเติมอากาศสะอาดจากภายนอก ตามมาตรฐาน ASHRAE 62.1 ทำให้มั่นใจได้ว่าทุกห้องในพื้นที่โครงการสยามสินธร มีอากาศที่สะอาดเหมาะกับการอยู่อาศัย

ทีมที่ปรึกษาด้านมาตรฐานอาคารของ SCG นอกจากจะผ่านการรับรองโดยตรงจาก LEED แล้ว ยังเป็นที่ปรึกษาแห่งเดียวในประเทศ ที่มี ASHRAE certified professional ซึ่งมีความเชี่ยวชาญเรื่องการประหยัดพลังงาน สามารถวิเคราะห์และปรับปรุงประสิทธิภาพด้านพลังงาน (Energy Management Service) เพื่อประโยชน์สูงสุด ในการบริหารจัดการพลังงานอย่างมีประสิทธิภาพให้กับอาคาร รวมถึงช่วยลดการใช้พลังงาน ตามมาตรฐานอาคารเขียวได้ตั้งแต่ 6 - 50%

สนใจรับคำปรึกษาเพื่อขอมาตรฐานอาคารกับบริษัท SCG building and living care consulting   
คลิก : <https://www.scgbuildingmaterials.com/th/b2b/scg-building-and-living-care-consulting>

-------------------------------------------------------------------------------------------------